**Praktik for journaliststuderende i Varde Kommune**

I Varde Kommune tilknyttes journaliststuderende til afdelingen Kommunikation. Praktikopholdet tilrettelægges, så den studerende får bredest mulig indsigt og erfaring med rådhusets mangeartede opgaver inden for journalistik og kommunikation.

Den studerendes praktikforløb baseres på, at den studerende tager del i afdelingens opgaver og selv deltager i hele processen.

Den studerende oplæres i og får erfaring med:

* Pressekontakt og udarbejdelse af pressemeddelelser.
* Tilrettelæggelse af pressestrategi på store og små historier.
* Taleskrivning og tekstarbejde.
* Kommunikationsrådgivning og medietræning af talspersoner.
* Strategisk kommunikation på de sociale medier.

Den studerende har medindflydelse på tilrettelæggelse af det journalistiske arbejde, herunder hvilke historier, der skal arbejdes med, hvordan der skal vinkles, og hvilke målgrupper, medier og kanaler, der skal anvendes/sigtes mod.

Den studerende arbejder med en række redskaber og opnår herved særligt kendskab til:

* Brug af værktøjer til medieovervågning.
* Brug af databaser til mediekontakter.
* Medieværktøjer til udsendelse af pressemeddelelser.
* Brug af fotodatabaser til visuel kommunikation.
* Sociale medier.

Under sin praktik kommer den studerende til at arbejde med en lang række interessenter og samarbejdspartnere:

* Interview og research hos interne kilder, herunder borgmesteren, direktionen og andre kilder i kommunen.
* Interview, research og kildekritik med/af eksterne kilder.
* Samarbejde med eksterne samarbejdspartnere om fælles kommunikation.
* Kontakt til journalister fra alle medietyper, herunder lokale, regionale og nationale medier.

I den anden praktikperiode vil den studerende desuden få/opnå:

* Fokus på og viden om digital kommunikation i forbindelse med skabelse af ny kommunal hjemmeside.
* Erfaringer fra rådgivning af kommunens ansatte i krisekommunikation og deres håndtering af pressen.
* Erfaring som rådgiver omkring mediehåndtering i kritiske situationer
* Indblik i og erfaring med politisk kommunikation, fx ved byrådsmøder

Evalueringer: Under hele praktikperioden afholdes der samtaler med den studerende, hvor opgaverne evalueres, og hvor forskellige erfaringer gennemgås til brug for refleksion og læring.

Det daglige arbejde fåregår i et redaktionelt miljø, hvor den studerende får sparring og feedback på sine opgaver.

Under hele forløbet er det fokus på det journalistiske håndværk, hvor den studerende arbejder hen mod at kunne:

* Vinkle historier og kommunikationen til mange forskellige målgrupper.
* Skrive godt, hurtigt og fejlfrit.
* Vurdere og skrive sine historier ind i de journalistiske nyhedskriterier.
* Versionere tekster til flere platforme, medier og sociale medier.